མཁའ་འགྲོ་རིན་ཆེན་གསང་སྐོར་གཡུང་དྲུང་
རིག་པའི་རྒྱུད་ཅེས་བྱ་བ་བཞུགས་པ་
ལེགས་སོ། །
།ཞང་ཞུང་སྐད་དུ། དྷ་ཀི་ནི་ཨུ་ཡ་སི་ཏི་ཧོ། བོད་སྐད་དུ། མཁའ་འགྲོ་
གསང་སྐོར་གཡུང་དྲུང་རིག་པའི་རྒྱུད་ཅེས་བྱ་བ། གསང་བ་འདུས་པའི་སྐུ་ལ་ཕྱག་
འཚལ་ལོ། །
༧ དུས་འདིའི་དང་པོ་སྲིད་པ་འདིའི་ཡང་གོང་ཙམ་ན། ཡེ་ཤེས་ཀྱི་ཁྲོ་བོར་མ་
འཁྲོས། འབྱུང་བ་གཡོ་འཁྲུག་གི་རླུང་མ་གཡོས། འདྲེ་སྲིན་བྱུར་གསུམ་གྱི་ཁ་མ་
ལུགས། དགེ་བའི་ལས་དང་སྡིག་པ་བྱ་བ་མེད་པའི་དུས་ན། གཡུང་དྲུང་སེམས་ཀྱི་
མི་བོ་ཆེས། བརྟེན་པའི་རྒྱུད་བཟུང་བའི་དུས་ན། གཡུང་དྲུང་སེམས་ཀྱི་མི་བོ་ཆེ་ལ་
འཁོར་དུ་རྟོགས་པ་ནི། ཡེ་སྲིད་འཕྲུལ་གྱི་རྒྱལ་པོ་དང༌། སྣང་ལྡན་འཕྲུལ་གྱི་རྒྱལ་པོ་
དང་། ལེགས་གྲུབ་འཕྲུལ་གྱི་རྒྱལ་པོ་དང་། ཡེ་ཡོད་འཕྲུལ་གྱི་རྒྱལ་པོ་དང་། ཡེ་སྣང་
འཕྲུལ་གྱི་རྒྱལ་པོ་དང་ཐབས་ཅིག་ཏུ་བཞུགས་སོ། །གཞན་ཡང་སྣང་བ་སེམས་ལ་
མ་འགྲུས་པའི་ལས་དག་པའི། འཁོར་རྣམས་དང་ཐབས་ཅིག་ཏུ་བཞུགས་སོ། །དེའི་
ཚེ་དེའི་དུས་ན། ནམ་མཁའི་ཁམས་ན་འོད་ཟེར་ཁ་དོག་སྣ་ལྔ་འཁྱུག །སྒྲ་སྣ་ཚོགས་
འོད་སྒྲ་འབྱིན། རླུང་དང་མུན་ནག་ཆར་དུ་འབབ། དེ་ལ་འཁོར་རྣམས་རྟོག་པ་སྐྱེས།
56

རྒྱུད་སྡེ།
གཡུང་དྲུང་རིག་པའི་རྒྱུད།
དེའི་ཚེ་དེའི་དུས་ན། ཡེ་སྲིད་འཕྲུལ་གྱི་རྒྱལ་པོ་རང་གི་སྟན་ལས་ལངས་ནས། གཙོ་
བོ་ཆེན་པོ་ལ་གསོལ་པ། ཀྱེ་མ་རིག་པ་སེམས་ཀྱི་མི། ནམ་མཁའི་ཁམས་ན་འོད་འཕྲོ་
བ། ཅི་དང་ཅིའི་ཆོ་འཕྲུལ་ཡིན། ཅེས་གསོལ་པས། དེ་ལ་གཡུང་དྲུང་སེམས་ཀྱི་མི་
བོ་ཆེས་གསུངས་པ། ཉོན་ཅིག་ཡེ་སྲིད་འཕྲུལ་གྱི་རྒྱལ་པོ། དེའི་རྒྱུ་མཚན་འདི་ལྟར་
ལགས། བསྐལ་པ་འདིའི་གོང་མ་ལ། ནམ་མཁའ་ས་གཞི་ཀུན་ཆགས་ནས། དེའི་དུས་
བསྟན་པའི་མངའ་བདག་ནི། ཡེ་སྲིད་འཕྲུལ་གྱི་རྒྱལ་པོ་ཁྱེད། ཁྲི་བཞི་ནམ་ཏིང་སྤྲུལ་
པར་འགྱུར། དེ་ལྟར་འོད་དང་ཟེར་ཆགས་པ། རླུང་སྤྲིན་འཁྲུག་པའི་གཞལ་ཡས་ན།
འབྱུང་བ་དབྱིངས་ཀྱི་ཡུམ་ཅིག་མམ། ལྷ་གསས་མཚན་དྲུག་སྲིད་པའི་ཡུམ། སྲིད་པའི་
རྒྱལ་མོ་འགྲན་ཟླ་མེད། སྲིད་པ་ཀུན་ལ་མངའ་མཛད་མ། མ་མོ་ཡོངས་ཀྱི་གཙོ་མོ་
ཡིན། དེའི་འོད་དང་ཆོ་འཕྲུལ་ཡིན། བསྟན་པ་འདིའི་འོག་མ་ལ། གཤེན་གྱི་བསྟན་པ་
སྲུང་བར་བྱེད། ཞེས་གསུངས་སོ། །
དེའི་ཚེ་སྣང་ལྡན་འཕྲུལ་གྱི་རྒྱལ་པོ་རང་གི་སྟན་ལས་ལངས་ནས་ཞུས་པ། ཀྱེ་མ་
སྟོང་པ་བོན་ཉིད་སེམས་ཀྱི་སྐུ། བསྟན་པ་བསྲུང་བར་ཞལ་བཞེས་པ། རྒྱུ་རྐྱེན་ཅི་
ལས་གྲུབ་པ་ཡིན། ཅེས་གསོལ་པ། ཡང་གསུངས་པ། ཉོན་ཅིག་སྣང་ལྡན་འཕྲུལ་
གྱི་རྒྱལ། དེ་ནི་ལེགས་པར་ང་ཡིས་བཤད། ཡེ་སྲིད་འཕྲུལ་གྱི་རྒྱལ་པོ་ལས། ཁྲི་
བཞི་ནམ་ཏིང་བསྟན་པར་ཡོང་། དེའི་རྫུ་འཕྲུལ་མངོན་རྫོགས་པས། གནམ་གྱི་ལྷ་
རྒོད་ཐོག་པ་རྗེ། འབྱུང་བ་སྲིད་པའི་ཡུམ་ཅིག་མ། རླུང་སྤྲིན་འཁྲུག་པའི་གསས་
མཁར་དུ། རྫུ་འཕྲུལ་ལས་ལ་སྤྲུལ་པ་ལས། ལས་མཁན་ཉི་ཁྲི་ཅིག་སྟོང་འབྱུང་།
ཕྱི་རུ་སྨན་མོ་བདུན་ཅུ་བྱུང༌། ནང་དུ་དབལ་མོ་ཉི་ཁྲི་བྱུང༌། གསང་བ་མཁའ་འགྲོ་
སྡེ་བཞི་འབྱུང་། ལེགས་ན་བོན་གྱི་བསྟན་པ་སྲུངས། ཉམས་ན་དམ་ཚིགས་རྗེས་
གཅོད་མ། གསང་བ་གཤེན་གྱི་དམ་ལ་བཏག །ཕལ་གྱི་དམ་ལ་ཐོག་མི་འགྱུར། ཅེས་
57

གསུང་རབ་སྒོ་མཛོད་རིན་པོ་ཆེའི་གླེགས་བམ།
124
གསུངས་སོ། །དེ་ནས་ལེགས་གྲུབ་འཕྲུལ་གྱི་རྒྱལ་པོ་རང་གི་སྟན་ལས་ལངས་ཏེ་གསོལ་
པ། དེ་དུས་སྟོན་པ་ཆགས་འཇིག་ལས། སྟོང་གསུམ་མི་འབྱེད་འཇིག་རྟེན་ནི། བསྐལ་
པ་དུས་ཀྱིས་འཇིག་པར་འགྱུར།། དེ་དུས་འཇིག་རྟེན་ཇི་ལྟར་ཆགས། ཅེས་ཞུས་པས།
དེ་ནི་འདི་ལྟར་ངོས་ཟུང་། འཇིག་རྟེན་ཆགས་འཇིག་ལས་པ་འདི། ཆགས་པའི་རྒྱུ་ནི་
འདི་ལྟར་རོ། །མེ་རླུང་ས་ཆུ་ལས་ཀྱིས་འཇིག་པ་ཡོང༌། དེ་དུས་འཇིག་རྟེན་རྐྱེན་གྱིས་
འཇིག །ཆགས་པ་བསྐལ་པའི་ལས་ཀྱིས་ཆགས། ཆགས་པའི་རྒྱུ་ནི་འདི་ལྟར་རོ། །སྣང་
ལྡན་འཕྲུལ་གྱི་རྒྱལ་པོ་ལས། རླུང་ནི་བ་རབ་གླིང་བརྩོལ་འབྱུང་། ལེགས་གྲུབ་འཕྲུལ་
གྱི་རྒྱལ་པོ་ལས། མེ་ནི་ཁྲི་རྨང་རྒྱལ་བ་འབྱུང༌། ཡེ་ཡོད་འཕྲུལ་གྱི་རྒྱལ་པོ་ལས། ཆུ་
ནི་ལྡེ་བོ་གསུང་ཆེན་འབྱུང་། ཡེ་སྣང་འཕྲུལ་གྱི་རྒྱལ་པོ་ལས། ས་ནི་བ་རབ་གླིང་བཞི་
འབྱུང་། འབྱུང་བ་སྲིད་པ་གཤེན་བཞི་ཡིས། ཆགས་འཇིག་ལས་ཀྱི་རྟེན་བཟུང་བས།
སྲིད་པའི་གཤེན་བཞི་ཐུགས་གཉེར་བཞེངས། དེའི་གསུང་ལ་གནམ་སྤྲུལ་ལས། སྟོང་
གསུམ་འཇིག་རྟེན་ཆགས་འཇིག་བཀོད། གླིང་བཞི་གླིང་ཕྲན་སྟོང་གསུམ་ཆགས། དེ་
ལས་བདེར་གཤེགས་ལྷ་རྣམས་སྲིད། སྐྱེ་འགུལ་མི་དང་སེམས་ཅན་ཆགས། རྩི་ཤིང་
ནགས་ཚལ་སྐྱེ་འཕེལ་ཆགས།། ནམ་མཁའ་མུ་མེད་ལས་ཡེ་སྲིད་འཕྲུལ་གྱི་རྒྱལ་པོ་
ནི། སྲིད་པ་ཆགས་པའི་རུ་མ་རུ། ཁྲི་བཞི་ནམ་ཏིང་རྒྱལ་བ་འབྱུང༌། འབྱུང་བ་བཅུད་
ཀྱི་དྭངས་མ་ལས། ཡེ་ཡོད་ཞལ་དཀར་སྨན་ཅིག་མ། བཟང་ཟ་རིང་བཙུན་ཡུམ་དུ་
བསྲིད། དེའི་རྫུ་འཕྲུལ་ཁྱད་པར་ནི། ཁྲི་བཞི་ནམ་ཏིང་སྤྲུལ་པ་ལས། གནམ་གྱི་ལྷ་
རྒོད་ཐོག་པ་སྤྲུལ། ཡེ་ཡོད་ཞལ་དཀར་སྤྲུལ་པ་ལས། ལྷ་གསས་མཚན་དྲུག་དབྱིངས་
ཀྱི་ཡུམ། བཟང་ཟ་རིང་བཙུན་སྤྲུལ་པ་ལས། སྲིད་པའི་རྒྱལ་མོ་འགྲན་ཟླ་མེད། ཕྱ་
བཙུན་རིང་ནམ་སྤྲུལ་པ་ལས། མཁའ་ལ་གདུག་མོ་ཡུམ་དུ་སྲིད། སངས་པོ་ཆུ་ལྕམ་
སྤྲུལ་པ་ལས། གནམ་ལ་ལྷ་དཀར་རྟེན་གསུམ་སྲིད། ས་ལ་འདྲེ་སྲིན་བྱུར་གསུམ་སྲིད།
58

རྒྱུད་སྡེ།
གཡུང་དྲུང་རིག་པའི་རྒྱུད།
བར་ལ་མི་སྨྲ་གཤེན་གསུམ་སྲིད། དེ་ཙམ་དེའི་དུས་ཙམ་ན། ལྷ་དཀར་རྟེན་གསུམ་
བག་ལ་ཉལ། མི་སྨྲ་གཤེན་གསུམ་ལས་ལ་ཡེངས། འདྲེ་སྲིན་བྱུར་གསུམ་མཚོ་ལུད་
པས། དེ་ལ་ནད་རིམས་ཡམས་དང་བཙའ་མུག་སད། མཚོན་གྱི་བསྐལ་པ་མེ་ལྟར་
འབར། དེ་དུས་སུ་ཡི་ཐུགས་སུ་བོན། ཡབ་ནི་ཁྲི་བཞི་ནམ་ཏིང་དང་། ཡུམ་ནི་བཟང་
ཟ་རིང་བཙུན་ཐུགས་སུ་བོན། ཡབ་ཡུམ་སྐུའི་སྤྲུལ་པ་ལས། དབལ་མོ་ཉི་ཤུ་རྩ་བརྒྱད་
འབྱུང་། ལས་མཁན་ཉི་ཁྲི་ཆིག་སྟོང་འབྱུང་། ཤིན་ཏུ་མི་བསྡུག་དཔའ་སྟུམ་ཆེ། ལྷ་
འདྲེ་སྲོག་གི་མདངས་འཕྲོག་མ།། ཕ་དང་བོན་གྱི་ཕོ་ཉ་བྱས། དགྲ་དང་བགེགས་ཀྱི་
དཔུང་ཚོགས་བཤིག །གཤེན་གྱི་བསྟན་པ་བསྲུང་བར་བྱས། ཐུགས་རྗེས་བསྟན་པའི་
རུ་མ་དང༌། སེམས་ཅན་སྐྱེ་འགྲོའི་གཞི་མར་བཀོད་ཞེས་བྱ་སྟེ། གསང་སྐོར་རིག་པའི་
རྒྱུད་ལས། སྟོད་ལོ་རྒྱུས་ཁོག་ཕུབ་ཀྱི་ལེའུ་སྟེ་དང་པོའོ།།
༧ དེ་ནས་འབྱུང་བ་གཤེན་བཞི་ཡིས། བོན་གྱི་བསྟན་པ་མཐའ་རྒྱས་ཕྱིར། བསྟན་
པ་མི་ནུབ་རྟགས་བཞི་བཞག །འབྱུང་བཞི་བཅུད་ཀྱི་དྭངས་མ་ལ། ཉི་ཟླ་གཟའ་
སྐར་གསལ་སྒྲོན་བཏེག །དུས་ཀྱི་ས་མཚམས་ཕྱོགས་སུ་བཀོད། ཡོད་ཁམས་སྣང་བ་
འོད་ལྡན་གྱིས། དགེ་ཡི་གསལ་བའི་སྲིད་པ་བཟུང་། མེད་ཁམས་མུན་པ་ཟེར་ལྡན་
གྱིས། མུན་དང་སྡིག་པའི་ཁ་ཡང་བཟུངས། དེ་དུས་ཟེར་ལྡན་ནག་པོས། མུན་ནག་
སྨག་ནག་ཆར་དུ་རྡིབ། སྡིག་པ་སྤུན་དགུ་ལས་ལ་འགྱེད། སེམས་ཅན་མི་བཟོད་སྡུག་
བསྔལ་དང་། ལས་ངན་ནད་མུག་མཚོན་གསུམ་གྱིས། བསྐལ་པ་དུས་ཀྱི་བརླག་ལ་
ཁད། ཁྲི་བཞི་ནམ་ཏིང་ཐུགས་ཁྲོས་ནས། གནམ་གྱི་ལྷ་རྒོད་ཐོག་པར་སྤྲུལ། ཡེ་ཕྱི་
སྲིད་པའི་རྒྱལ་མོ་དང་། རླུང་སྤྲིན་འཁྲུགས་པའི་གསས་མཁར་དུ། ཐབས་དང་ཤེས་
རབ་རོལ་པ་ལས། མེ་ཆུ་དབལ་གྱི་གསས་མཁར་དུ། སྤྲུལ་པའི་སྒོ་ང་ཉི་ཤུ་རྩ་བདུན་
བྱུང་། སྒོ་ང་དྲག་རྩུབ་འཕར་ཅིང་ཐོལ་ཐོལ་སྨྲ། ཁྲོ་ཆུ་འབར་བའི་སྒོ་ང་དགུ། ནམ་
59

གསུང་རབ་སྒོ་མཛོད་རིན་པོ་ཆེའི་གླེགས་བམ།
124
མགོ་
མཁའི་དབྱིངས་སུ་འཕུར་ཏེ་སོང་། འབྱུང་བའི་སྒྲ་ལས་རྡོལ་པ་ལ། དབལ་གྱི་གཟེ་མ་
ཀཾ་དགུ་བྱུང་། མི་ལུས་ཕོ་ཆས་མགོ་བརྙན་ཅན། ཤིན་ཏུ་མི་སྲུན་དྲག་ཤུལ་ཆེ། སྣང་
སྲིད་སྲོག་ལ་རང་དབང་མེད། ཐུགས་ཉིད་ཡེ་ཤེས་ངང་ལ་མཉམ། ཐུགས་ཀྱི་སྤྲུལ་
པ་ཕྱོགས་བཅུར་ཁྱབ། གཡུང་དྲུང་བོན་གྱི་བསྟན་པ་སྲུངས། དམ་ཉམས་མ་ལུས་
སྲོག་གཅོད་བྱེད། འདྲེ་སྲིན་བྱུར་གསུམ་གཏོད་ལ་གནོན། འཕྲ་མེན་སྤྲུལ་པའི་སྒོ་ང་
དགུ། རི་རབ་རིན་ཆེན་ཟུར་ལ་བརྡོལ། འཇིགས་བྱེད་དབལ་གྱི་གྱད་མོ་དགུ། མི་ལུས་
ཕོ་ཆས་རྟུལ་ཕོད་བྱེད། གསང་བའི་ལས་ལ་ཐོག་པ་མེད། སྤྲུལ་པ་བྱེ་བ་ས་ཡ་འགྱེད།
གཉེན་ཆེན་སྡེ་བཞི་རྟོད་ལ་གནོན། རིན་པོ་ཆེ་ཡི་སྒོ་ང་དགུ། དབེན་དགུའི་ཡུལ་དུ་
ཡར་ཏེ་སོང་། དྲག་ཤུལ་སྟོབས་ཀྱི་རྡོལ་བ་ལ། དབལ་གྱི་སྤར་མ་དགུ་རུ་བྱུང༌། མོ་
ལུས་འཁྲོ་ཚིགས་ཤིན་ཏུ་ཆེ། ལྷ་སྲིན་སྡེ་བརྒྱད་དབང་དུ་བསྡུད། ལས་མཁན་ཉི་ཤུ་རྩ་
བརྒྱད་ཀྱིས། གཡུང་དྲུང་བོན་གྱི་བསྟན་པ་སྲུངས། གནོད་བྱེད་གདུག་པ་དབང་དུ་
བསྡུད། བོན་དང་གཤེན་གྱི་དབུ་འཕང་བསྟོད། ཞེས་བྱས་ཏེ། གསང་སྐོར་རིག་པའི་
རྒྱུད་ལས། དབལ་མོ་འབྱུང་ཁུངས་ཀྱི་ལེའུ་སྟེ་གཉིས་པའོ།། །།
༧ ཡང་སྲིད་པ་ཀུན་འདུས་ཀྱི་གསས་མཁར། གཡུང་དྲུང་འཁྲིག་པའི་གཞལ་ཡས་
ན། གཤེན་གསང་བ་འདུས་པ་ལ་འཁོར་དུ་གཏོགས་པ་ནི། ཡེ་གཤེན་གཙུག་ཕུད་
དང་། སྣང་ལྡན་གཙུག་ཕུད་དང་། སྟག་ལ་མེ་འབར་དང་། དྲང་སྲོང་རྒྱལ་བ་དང་།
གཞན་ཡང་ཉིད་ལས་མི་ཞན་བའི་འཁོར་ནི། གསང་བའི་བདག་པོ་ཀུན་ལས་འཕག་
པ་རྣམས་དང་ཐབས་ཅིག་ཏུ་བཞུགས་སོ། །དེའི་ཚེ་དེའི་དུས་ན། ནམ་མཁའ་མུ་མེད་
བར་སྣང་ལ། བུད་མེད་སེར་མོ་གསེར་མདོག་ལ། གཡུའི་དབུ་སྐྲ་སྤྲིན་ལྟར་གཏིབ།
གཅེར་བུ་རུས་པའི་རྒྱན་གྱིས་བརྒྱན། གཡུང་དྲུང་རྒྱལ་མཚན་ཁུག་ཏུ་བཅུག །གཡས་
པས་རྒྱུ་མང་རྔ་ཡང་བཀྲོལ། གཡོན་པས་ཐོད་བུམ་ཐུགས་ཁར་བཟུང་། ཞབས་ཀྱི་
60

རྒྱུད་སྡེ།
གཡུང་དྲུང་རིག་པའི་རྒྱུད།
བརྐྱངས་བསྐུམས་གར་ཐབས་འདོར། མགོ་རྙན་བཅུ་གཉིས་འཁོར་གྱིས་བསྐོར། བར་
སྣང་མཁའ་ལ་བསྐོར་བསྐོར་ནས། གསང་བ་འདུས་པའི་སྤྱན་སྔར་བབས། གཤེན་
ཆེན་གསང་བ་འདུས་པ་ཡི། མི་ལྡོག་གསང་བའི་དམ་ཚིག་བྱིན། བདུད་རྩི་སྨན་གྱི་
ཐུགས་དམ་བསྲེས། དམ་ལ་བཏག་ནས་དམ་ཆུ་བླུད། ཁས་བླང་དམ་བཅས་ཁྲོ་
ཚིགས་ཚོ། མཁའ་ལ་འགྲོ་ཞིང་དབྱིངས་ན་འཕྱོ། བོན་གྱི་བཀའ་སྒྲོག་སྟོང་གསུམ་ཉུལ།
དེ་ལ་ཀུན་ཀ་སྤྲོ་བ་སྐྱེ། སྟག་ལ་མེ་འབར་ཡར་བཞེངས་ནས། དམར་མཆོད་བདུད་
རྩི་ཕུལ་ནས་ནི། གསང་འདུས་གཤེན་ལ་ཞུས་པའི་མདོ། ཀྱེ་མ་གསང་ཆེན་གསང་
བ་འདུས། སྤྲུལ་པའི་བུད་མེད་ཡ་མཚན་ཅན། ཁྲོ་ཞལ་མགོ་བརྙན་རབ་ཏུ་འཇིགས།
དེའི་རྒྱུ་མཚན་ཇི་ལྟར་ལགས། ཅེས་ཞུས་པས། སླར་ལེན་གསུངས་པ། སྟག་ལ་མེ་
འབར་བློ་རྩལ་ཅན། དེ་ནས་ལེགས་པར་བཤད་པར་བྱ། སྔོན་གྱི་བསྐལ་པ་དང་པོ་ལ།
གཡུང་དྲུང་སེམས་ཀྱི་མི་བོ་ཆེ། བར་སྣང་མཁའ་ལ་སྤྲུལ་པ་བསྟན། སྲིད་པ་འདིའི་
དང་པོ་ལ། ནམ་མཁའ་འཇའ་དང་འོད་འཁྲུག་པ། དུས་འདིར་བསྟན་པ་སྲུངས་བར་
བྱས། དེའི་བསྟན་པ་སྔོན་སྤྲུལ་ནས། གནམ་གྱི་ལྷ་རྒོད་ཐོག་པ་དང་། སྲིད་པའི་རྒྱལ་
མོ་འགྲན་ཟླ་མེད། སྤྲུལ་པ་ཀུན་དུ་སྤྲུལ་ནས་བསྟན། གནམ་ཕྱི་གུང་རྒྱལ་སྤྲུལ་པ་ལས།
སྲིད་པའི་རྒྱལ་མོ་འགྲན་ཟླ་མེད། ཡང་གསང་སྐལ་པ་བཟང་མོ་ཡིན། མཁའ་འགྲོ་
སྐལ་པ་བཟང་མོ་ལ། གཟེ་མ་དགུ་ཡི་ཡང་སྤྲུལ་ལས། ཡེ་ཤེས་མཁའ་འགྲོ་བཅུ་གཉིས་
ཡིན། སངས་རྒྱས་སྒྲུབ་དང་བསྟན་པ་སྲུང་། གང་ལ་བྱ་བའི་ལས་རྣམས་གྲུབ། ཅེས་
གསུངས་སོ། །མཁའ་འགྲོ་གསང་སྐོར་རིག་པའི་རྒྱུད་ལས། མཁའ་འགྲོ་བྱུང་སྲིད་ཀྱི་
ལེའུ་སྟེ་གསུམ་པའོ།། །།
༧ ཡང་སྟག་ལྷ་མེ་འབར་གྱིས། བདུད་རྩི་ཨེ་ནས་མཆོད་པ་ཕུལ་ནས་ཞུས་པ། ཀྱེ་
མ་གཤེན་ཆེན་གསང་བ་འདུས། མ་མོ་མཁའ་འགྲོ་བསྒྲུབ་པ་ལ། ལས་ཀ་དུ་ཡི་འགྲུབ་
61

གསུང་རབ་སྒོ་མཛོད་རིན་པོ་ཆེའི་གླེགས་བམ། 124
པ་ཡིན། བསྒྲུབ་ན་ཡོན་ཏན་དུ་ཡི་བསྒྲུབ། ཅེས་གསོལ་པས། གསང་འདུས་གཤེན་
གྱིས་བཀའ་སྩལ་པ། སྟག་ལྷ་མེ་འབར་ལས་སོགས་ཏེ། ཉན་པའི་འཁོར་རྣམས་མ་
ཡེང་ཉོན། དེའི་བསྟན་པ་བཀའ་ཉན་ཕྱིར། ནང་དུ་གསང་བའི་ཚོགས་འཁོར་སྐོར།
ཕྱི་ནང་གསང་བའི་བསྙེན་སྒྲུབ་ལ། དེ་དུས་བདག་གིས་ལེགས་པར་བཤད། ཅེས་
གསུངས་སོ། །གཡུང་དྲུང་འཁྲིགས་པའི་གསས་མཁར་དུ། མཁའ་འགྲོ་གསང་བའི་
དཀྱིལ་འཁོར་བཞེངས། བུམ་ཐོད་མནྜལ་རྟེན་དུ་བཟུང་། དམར་མཆོད་གཏོར་མས་
ཐུགས་དམ་བསྐང་། གསང་བ་དབྱིངས་ཀྱི་མཆོད་པ་འབུལ། དངོས་གྲུབ་ཞུ་བར་
གསོལ་བ་བཏབ། ཐུགས་དམ་དབྱིངས་ནས་བསྐུལ་བཏབ་པས། གསང་བའི་དཀྱིལ་
འཁོར་སྟེང་ཉིད་དུ། མེ་རི་དམར་སེར་འོད་དཔུང་ལ། གྲུ་གསུམ་སེར་ནག་འབྲུབ་
ཁུང་དུ། མེ་རི་སེར་སྐྱའི་ཁྲི་སྟེང་དུ། མ་ཅིག་སྲིད་པའི་སྐལ་བཟང་མོ། སྐུ་མདོག་
གསེར་བཙོ་མའི་མདོག་ལྟར་གསལ། སྤྱན་གསུམ་ནམ་མཁའི་དབྱིངས་སུ་གཟིགས།
རུས་པའི་དབུ་རྒྱན་ལ་ཉི་ཟླ་འབར་བའི་ཐོར་གཙུགས་གསལ། དབུ་སྐྲ་ཁམས་ནག་
སྐུའི་ཕྱེད་སོར་སླེབ། རལ་པའི་གསེབ་ན་གསེར་གྱི་མེ་སྟག་ཕྱོ